A Bizottság irányelve
(1988. július 22.)
a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelvnek a műszaki fejlődéshez történő tizedik hozzáigazításáról
(88/490/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 79/831/EGK irányelvvel [1] módosított, a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelvre [2] és különösen annak 19. cikkére,
mivel a 67/548/EGK irányelv I. melléklete a veszélyes anyagokról egy listát tartalmaz, az egyes anyagok osztályozására és címkézésére vonatkozó különleges követelményekkel kiegészítve; mivel a veszélyes anyagok listájának vizsgálata azt mutatta, hogy a listát szükséges hozzáigazítani a jelenlegi tudományos és műszaki ismeretekhez;
mivel a 67/548/EGK irányelv VI. melléklete a veszélyes anyagok és készítmények osztályozására és címkézésére vonatkozó útmutatást tartalmaz; mivel a mellékletben egy, a biztonságos használatra utaló mondat (S-mondat) választásának követelményeit a francia szövegváltozatban helyesbíteni kell;
mivel az irányelv rendelkezései összhangban vannak a veszélyes anyagok és készítmények kereskedelme technikai akadályainak eltörléséről szóló irányelveknek a műszaki fejlődéshez történő hozzáigazításával foglalkozó bizottság véleményével,
ELFOGADTA EZT AZ IRÁNYELVET:
1. cikk
A 67/548/EGK irányelv a közvetkezőképpen módosul:
1. I. melléklet (veszélyes anyagok listája):
1.1. Az I. melléklet előszavában az E. megjegyzés a következő F. megjegyzéssel egészül ki:
"F. megjegyzés
Ezen anyagok stabilizátorokat tartalmazhatnak. Amennyiben a stabilizátorok megváltoztatják az anyagok I. mellékletben megadott veszélyes tulajdonságait, úgy az anyagok címkézését a veszélyes készítmények címkézési szabályainak megfelelően kell elvégezni."
1.2. A 67/548/EGK irányelv I. mellékletében az azonos EGK-számú anyagokra megadottak helyébe ezen irányelv I. mellékletének anyagjelölése, CAS-száma, osztályozása és címkézése lép.
1.3. A 67/548/EGK irányelv I. melléklete az ezen irányelv II. mellékletében felsorolt anyagokkal egészül ki.
2. VI. D. melléklet (útmutató a veszélyes anyagok és készítmények osztályozásához és címkézéséhez):
A francia szövegváltozatban a 4. fejezet (Biztonságos használatra utaló mondatok választása) S 16 (Tenir à l’écart de toute source d’ignition - ne pas fumer) alatt az "applicabilité" francia bekezdésben a "Substances et préparations susceptibles de réagir ou de se décomposer spontanément sous l’effet de la chaleur" mondat helyébe a "Liquides et gaz extrêmement inflammables ou facilement inflammables" mondat lép.
2. cikk
A tagállamok 1990. január 1-jéig elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.
Ezeket a rendelkezéseket legkésőbb 1990. július 1-jétől alkalmazzák.
3. cikk
Ennek az irányelvnek a tagállamok a címzettjei.
Kelt Brüsszelben, 1988. július 22-én.